МИНИСТЕРСТВО НА ВЪТРЕШНИТЕ РАБОТИ


ЗАПОВЕД

№ 8121К-15333./02.10.2026 г.


ОТНОСНО: Обявяване на конкурс за назначаване на държавна служба в МВР



На основание чл. 156, ал. 1, ал. 5 и ал. 6 от Закона за Министерството на вътрешните работи и чл. 5 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи, във връзка със заповед на министъра на вътрешните работи № 8121з-825/21.05.2026 г., относно определяне на длъжностно лице за упражняване на правомощия по Закона за Министерството на вътрешните работи,

ОБЯВЯВАМ:

I. Конкурс за назначаване на държавна служба в Областна дирекция на МВР - София на вакантни младши изпълнителски длъжности, за които се изисква задължителна първоначална професионална подготовка, както следва:

1. РАЙОННО УПРАВЛЕНИЕ – ПИРДОП
Група „Охранителна полиция“
· полицай - старши полицай (водач на патрулен автомобил) - 1 (една) вакантна длъжност;
2. РАЙОННО УПРАВЛЕНИЕ - ИХТИМАН
Група „Охранителна полиция“
· полицай - старши полицай (водач на патрулен автомобил) - 1 (една) вакантна длъжност
· полицай - старши полицай - 1 (една) вакантна длъжност;
3. РАЙОННО УПРАВЛЕНИЕ - ЕТРОПОЛЕ
Група „Охранителна полиция“
· младши автоконтрольор II – I степен - 1 (една) вакантна длъжност;
4. РАЙОННО УПРАВЛЕНИЕ - СВОГЕ
Група „Охранителна полиция“
· младши автоконтрольор II – I степен - 1 (една) вакантна длъжност;


5. РАЙОННО УПРАВЛЕНИЕ - СЛИВНИЦА
Група „Охранителна полиция“
· полицай - старши полицай  - 3 (три) вакантни длъжности.
II. Кандидатите за участие в конкурса трябва да са дееспособни физически лица, които отговарят на следните изисквания:
1. Да имат само българско гражданство;
2. Да не са осъждани за умишлено престъпление от общ характер, независимо от реабилитацията;
3. Да не са привлечени като обвиняеми или не са подсъдими за умишлено престъпление от общ характер.
4. Специфични изисквания:
4.1. Да не са навършили 41 (четиридесет и една) години към датата на обявяване на конкурса  (изискването не се прилага за кандидатите, които са бивши държавни служители на МВР, заемали длъжности по ЗМВР, или настоящи служители в МВР);
4.2 Да имат завършено средно образование;
4.3. Да отговарят на минималните изисквания за физическа годност, определени в специализираната методика за изследване на физическата годност на кандидатите за назначаване на държавна служба в МВР, съгласно Приложение № 2 към чл. 3, ал. 1, т. 3 от Наредба № 8121з-344/25.07.2014 г. за назначаване на държавна служба в Министерството на вътрешните работи;
4.4.	Да отговарят на минималните изисквания за психологична пригодност, определени съгласно специализираната методика за психологично изследване на кандидатите за назначаване на държавна служба в МВР, съгласно Приложение № 3 от Наредба № 8121з-344/25.07.2014 г. за назначаване на държавна служба в Министерството на вътрешните работи;
4.5. Да отговарят на изискванията на Наредба № І-141 от 18 септември 2002 г. за условията и реда, при които се ползва специален режим на движение от моторните превозни средства - изискването се отнася само за кандидатите за длъжността „полицай- старши полицай (водач на патрулен автомобил)“; 
4.6. Да притежават свидетелство за управление на МПС, категория „В“ или по- висока - изискването се отнася само за кандидатите за длъжностите „полицай - старши полицай (водач на патрулен автомобил)“ и „младши автоконтрольор - II - I степен“;
4.7. Да са завършили курс за оказване на долекарска помощ при пътно-транспортно произшествие – изискването се отнася само за кандидатите за длъжността „младши автоконтрольор II - I степен“.
5. Да отговарят на медицинските изисквания за работа в МВР, съгласно Наредба № 8121з-345 от 25 юли 2014 г. за определяне на медицинските изисквания за работа в Министерството на вътрешните работи.
ІІІ. НЕОБХОДИМИ ДОКУМЕНТИ и срок за подаването им:
1. В 15 (петнадесет) дневен срок, считано от деня следващ публикуването на обявлението за конкурса по реда на чл. 156, ал. 6 от Закона за Министерството на вътрешните работи, кандидатите, отговарящи на общите и специфични изисквания, подават заявление съгласно приложение № 4 към чл. 13, ал. 1 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи.
Към заявлението се прилагат:
1.1. Нотариално заверено копие на диплома за завършено в Република България средно образование, ако не е вписана в регистрите по чл. 141, ал. 3 от Закона за предучилищното и училищното образование; при издадена диплома за завършено средно образование от чуждестранно учебно заведение - нотариално заверено копие на удостоверение за признато образование. Кандидатите имат задължение да извършват проверка в регистрите за наличието на регистрация на дипломата; 
1.2. Валидно свидетелство за управление на МПС (копие) - изискването се отнася за кандидатите за длъжностите „полицай – старши полицай (водач на патрулен автомобил)“ и „младши автоконтрольор II-I степен“;
1.3. Други документи, имащи отношение към конкурса.
2. В заявлението по т. 1 кандидатът посочва структурата и длъжността, за която кандидатства, като в конкурса се допуска участие само за една длъжност. 
При подаването на документи личната карта се представя за сверяване.
3. Място за подаване на документи: сектор „Човешки ресурси и правно обслужване“ при Областна дирекция на МВР - София, адрес: гр. София, бул. „Гео Милев“            № 71, всеки работен ден от 13:30 часа до 16:00 часа. Телефони за допълнителна информация – 02/982 5221 и 02/982 5092.
3. Не се приемат документи, подадени след срока по точка 1.
4. В срока за подаване на документите за участие в конкурса, кандидатите се явяват пред експертната лекарска комисия за медицинско освидетелстване, съгласно Наредба № 8121з-345/25.07.2014 г. за определяне на медицинските изисквания за работа в Министерството на вътрешните работи. Медицинското освидетелстване може да се извърши в 3-дневен срок от крайната дата за подаване на документи - за кандидати, подали документи в последните три дни от срока или когато е необходимо да се назначат допълнителни медицински прегледи и изследвания.
В същия срок експертната лекарска комисия да изпрати по служебен път медицинските свидетелства на кандидатите до сектор Човешки ресурси и правно обслужване“ при Областна дирекция на МВР - София.
6. След изтичане на крайния срок за подаване на документите, сектор Човешки ресурси и правно обслужване“ при Областна дирекция на МВР - София да изпрати обобщена справка за набраните кандидати до дирекция „Човешки ресурси“ – МВР, Институт по психология - МВР и ЦБПС при Академията на МВ - за проверка валидността на резултати и заключения по чл. За (Наредба № 8121з-344 от 25 юли 2014 г.) от изследвания от предходни конкурси.
IV. Конкурсни етапи:
1. Изследване на физическата годност.
Изследването на физическата годност да се проведе в гр. София на Спортен комплекс „Раковски“, съгласно Таблица 1 от Специализираната методика за изследване на физическата годност на кандидатите за назначаване на държавна служба в МВР, Приложение № 2 към чл. 3, ал. 1, т. 3 от Наредба № 8121з-344/25.07.2014 г., както следва:

Таблица 1
	
Точкова система за оценка

	Тестова батерия



	
	скок дължина от място (см)

	бягане осморка 4 цикъла (сек)

	гладко бягане 800 м (мин)

	сгъване и разгъване на ръцете от опора (бр.)

	изправяне на трупа от тилен лег до седеж (бр.)


	

	мъже

	жени

	мъже

	жени

	мъже

	жени

	мъже

	жени

	мъже

	жени


	8

	≥240

	≥205

	-

	-

	t ≤ 3.10

	t ≤ 3.20

	-

	-

	-

	-


	7

	235

	200

	t ≤16.2

	t ≤16.6

	3.11-3.15

	3.21-3.25

	≥55

	-

	-

	≥55


	6

	230

	195

	16.3

	16.7

	3.16-3.20

	3.26-3.30

	50

	-

	-

	50


	5

	225

	190

	16.4

	16.8

	3.21-3.25

	3.31-3.35

	45

	-

	-

	45


	4

	220

	185

	16.5

	16.9

	3.26-3.30

	3.36-3.40

	40

	-

	-

	40


	3

	215

	180

	16.6

	17.0

	3.31-3.35

	3.41-3.45

	36

	-

	-

	36


	2

	210

	175

	16.7

	17.1

	3.36-3.40

	3.46-3.50

	32

	-

	-

	32


	1

	205

	170

	16.8

	17.2

	3.41-3.45

	3.51-3.55

	30

	-

	-

	30




2. Психологично изследване.
2.1. Тестово изследване с тест за интелигентност, личностни въпросници и други психодиагностични методи;
2.2. Психодиагностично интервю.
Кандидатите, покрили психологичните критерии за съответствие с изискванията за длъжността, установени чрез изследването по т. 2.1, се явяват на психодиагностично интервю.
Кандидатите, непокрили минималните изисквания за длъжността, установени в изследването по т. 2.1, не преминават елиминаторния праг на етапа и не се явяват на психодиагностично интервю.
3. Заключително интервю.
V. Срок за провеждане на конкурсната процедура - до 6 (шест) месеца от неговото обявяване.
VІ. ОПРЕДЕЛЯМ състав на конкурсната комисия, както следва:
…………………………………………………………………………………………

VII. Председателят на конкурсната комисия да създаде необходимата организация конкурсната процедура да приключи в обявения срок, като кандидатите бъдат своевременно уведомявани за датите, часа и мястото на провеждане на етапите от конкурсната процедура.

VIII. Областна дирекция на МВР - София да публикува обявление за конкурса по реда на чл. 156, ал. 6 от ЗМВР.

IХ. Заповедта за обявяване на конкурса да се публикува в електронната страница на дирекция „Човешки ресурси“ - МВР в интранет и интернет и да се изпрати на структурите по чл. 37 от Закона за МВР, за сведение и изпълнение.

ГЛАВЕН КОМИСАР …/п/…….     


Любомир Николов

